તાજેતરમાં જ રાજને જણાવ્યું હતું કે ફુગાવો નીચો ન આવે ત્યાં સુધી થોડુઘણું અવમૂલ્યન ‘આવશ્યક’ છે. તેમણે એ વાતની નોંધ લીધી હતી કે ભારતને વિશ્વ વેપારમાં પોતાની સ્પર્ધાત્મક્તા જાળવી રાખવાની જરૂરત છે. છેલ્લાં ત્રણ મહિનામાં બોન્ડ્સ અને શેરબજારમાંથી થઇ રહેલી વેચવાલી વચ્ચે ડોલર સામે રૂપિયો ૩.૮ ટકા ઘટ્યો છે, તેવા સમયે જાન્યુઆરીના અંતે RBIની છ ચલણની બાસ્કેટની તુલનાએ રૂપિયો આશરે ૨૪ ટકા ઓવરવેલ્યૂ હતો. રાજન માટે રૂપિયાનું સ્તર સ્વીકાર્ય છે, કેમ કે જાન્યુઆરીમાં દેશની નિકાસ સળંગ ૧૪મા મહિને સંકોચાઇ છે. ગ્રહક-ભાવમાં વૃદ્ધિના લીધે તેઓ વ્યાજ દર ઘટાડાનો સિલસિલો આગળ ધપાવતા અટકી ગયા છે. ડિસેમ્બરમાં પૂરા થયેલા ત્રિમાસિક ગાળામાં ભારતીય અર્થતંત્ર ત્રણ ક્વાર્ટરની સૌથી ધીમી ગતિએ વિકસ્યું હતું.